Johan Ramstedt

Johan Olof Ramstedt (7 nëntor 1852 – 15 mars 1935) ishte një politikan suedez dhe kryeministër i Suedisë nga prill deri në gusht 1905 dhe guvernator i Stokholmit.

Biografia
Johan Ramstedt lindi në Stokholm, djali i prodhuesit të veshjeve Reinhold Ramstedt dhe Maria Sofia Haeggström. Ai ndoqi Universitetin e Uppsalës ku morri një diplomë në studimet e qeverisë më 1873, pas së cilës internoi në Gjykatën e Apelit Svea në Stokholm. Ai u bë zyrtar i përkohshëm i Gjykatës së Apelit më 1880, anëtar i asociuar në vitin 1882 dhe anëtar i plotë zyrtar i Gjykatës së Apelit në vitin 1884.

Ramstedt u emërua si noter qeveritar në dhomën e dytë të parlamentit suedez në vitin 1876 dhe më pas në [Första kammaren|dhomën e parë]] nga vitin 1877 deri më 1882. Ai kaloi në Ministrinë e Drejtësisë në vitin 1892, pas së cilës ai u gradua në shef i departamentit të drejtësisë në vitin 1896 deri më 1898 kur ai u emërua këshilltar i drejtësisë i Gjykatës Supreme të Suedisë.

Në vitin 1902, kryeministri i sapozgjedhur Erik Gustaf Boström i bëri thirrje Ramstedt të bashkohej me kabinetin e tij. Nën Boström, Ramstedt shërbeu si Ministër i Jashtëm i përkohshëm. Boström dha dorëheqjen si kryeministër për shkak të krizës së bashkimit mes Suedisë dhe Norvegjisë të vitit 1905 në të cilën kohë kur Ramstedt u emërua si kryeministër. Detyra e tij e menjëhershme ishte të zgjidhte krizën e unionit. Së bashku me Princin e Kurorës Gustav u hartua një plan që lejonte norvegjezët të dilnin nga bashkimi me vërejtjen se norvegjezët do të dilnin nga bashkimi pa përfshirjen e parlamentit norvegjez. Sidoqoftë, plani nuk u realizua kurrë pasi parlamenti norvegjez shpërbeu bashkimin më 7 qershor. Qeveria e Ramstedt bëri një propozim në parlamentin suedez, ku në parlament duhej t'i jepte qeverisë pushtet për të negociuar kushtet për shpërbërjen e bashkimit me norvegjezët. Një komitet sekret i udhëhequr nga udhëheqësi proteksionist i dhomës së parë Christian Lundeberg hodhi poshtë propozimin e qeverisë që çoi në dorëheqjen e Ramstedt dhe kabinetit të tij të tërë, diçka që nuk kishte ndodhur që nga viti 1809.

Ramstedt u emërua përsëri Këshilltar i Drejtësisë nga pasuesi i tij kryeministri Lundeberg dhe më 1909 u bë këshilltari i parë qeveritar i Gjykatës Supreme Administrative të sapo krijuar. Në vitin 1912, Ramstedt u emërua Guvernator i Përgjithshëm i Stokholmit nga kryeministri Staaff. Në vitin 1920, Ramstedt doli në pension dhe jetoi i qetë deri në vdekjen e tij në vitin 1935.

Ai u martua me Henrika Charlotta Torén më 29 nëntor 1878, dhe u bë babai i kimistes Eva Ramstedt.

Kategoria:Lindje 1852
Kategoria:Vdekje 1935
Kategoria:Politikanë suedezë
Kategoria:Kryeministra të Suedisë